ai4bharat/Pralekha huggingface dataset:
ରେଳ ମନ୍ତ୍ରଣାଳୟ
ଲକଲଡାଉନ କାଳରେ ରେଳବାଇ ତରଫରୁ ଦେଶବ୍ୟାପୀ 1150 ଟନ ଔଷଧ ସାମଗ୍ରୀ ପରିବହନ
• ଲକଡାଉନ କାଳରେ ଔଷଧ ଏବଂ ଅନ୍ୟ ଚିକିତ୍ସା ଉପକରଣର ପରିବହନକୁ ଜୋନାଲ ରେଳବାଇ ଦ୍ଵାରା ପରିଚାଳିତ ସମୟବଦ୍ଧ ପାର୍ସଲ ଟ୍ରେନ ବଳ ଯୋଗାଉଛି
କୋଭିଡ-19 ମହାମାରୀ ଯୋଗୁଁ ଦେଶବ୍ୟାପୀ ଘୋଷିତ ଲକଡାଉନ କାଳରେ ଚିକିତ୍ସା ସାମଗ୍ରୀର ପରିବହନକୁ ସୁନିଶ୍ଚିତ କରିବା ଲାଗି ଭାରତୀୟ ରେଳ ପ୍ରାଥମିକତା ପ୍ରଦାନ କରୁଛି । ଦେଶରେ କରୋନା ଭୂତାଣୁର ମୁକାବିଲା ଲାଗି ସରକାରଙ୍କ ପ୍ରୟାସକୁ ମଜବୁତ କରିବା ଦିଗରେ ଭାରତୀୟ ରେଳ ଦ୍ଵାରା ପରିଚାଳିତ ସମୟବଦ୍ଧ ପାର୍ସଲ ଟ୍ରେନ ଔଷଧ, ମାସ୍କ, ହସ୍ପିଟାଲ ଉପକରଣ ଓ ଚିକିତ୍ସା ସାମଗ୍ରୀର ବିତରଣ ଜାରି ରଖିଛି ।
ଦେଶର ବିଭିନ୍ନ ଭାଗକୁ ଏପ୍ରିଲ 18, 2020 ସୁଦ୍ଧା ଭାରତୀୟ ରେଳ 1150 ଟନ ଚିକିତ୍ସା ଉପକରଣ ପରିବହନ କରିଛି । ନିମ୍ନରେ ଜୋନବାରୀ ପରିବହନ କରାଯାଇଥିବା ଚିକିତ୍ସା ଉପକରଣର ସୂଚୀ ପ୍ରଦତ୍ତ କରାଯାଇଛି:
|
|
କ୍ରମିକ ସଂଖ୍ୟା
|
|
ଜୋନ
|
|
ଓଜନ 
|
|
1
|
|
ଦକ୍ଷିଣାଞ୍ଚଳ ରେଳପଥ
|
|
83.13
|
|
2
|
|
ଦକ୍ଷିଣପୂର୍ବ କେନ୍ଦ୍ରୀୟ ରେଳପଥ
|
|
15.10
|
|
3
|
|
ପୂର୍ବ କେନ୍ଦ୍ରୀୟ ରେଳପଥ
|
|
1.28
|
|
4
|
|
ଉତ୍ତର ପୂର୍ବାଞ୍ଚଳ ରେଳପଥ
|
|
2.88
|
|
5
|
|
ପୂର୍ବ ଉପକୂଳ ରେଳପଥ
|
|
1.06
|
|
6
|
|
ଦକ୍ଷିଣ କେନ୍ଦ୍ରୀୟ ରେଳପଥ
|
|
47.22
|
|
7
|
|
କେନ୍ଦ୍ରୀୟ ରେଳପଥ
|
|
135.64
|
|
8
|
|
ଉତ୍ତର କେନ୍ଦ୍ରୀୟ ରେଳପଥ
|
|
74.32
|
|
9
|
|
ପଶ୍ଚିମ କେନ୍ଦ୍ରୀୟ ରେଳପଥ
|
|
27.17
|
|
10
|
|
ଦକ୍ଷିଣ ପୂର୍ବାଞ୍ଚଳ ରେଳପଥ
|
|
2.82
|
|
11
|
|
ଦକ୍ଷିଣ ପଶ୍ଚିମାଞ୍ଚଳ ରେଳପଥ
|
|
12.10
|
|
12
|
|
ପୂର୍ବାଞ୍ଚଳ ରେଳପଥ
|
|
8.52
|
|
13
|
|
ଉତ୍ତର ପୂର୍ବ ସୀମାନ୍ତ ରେଳପଥ
|
|
2.16
|
|
14
|
|
ଉତ୍ତର ପଶ୍ଚିମାଞ୍ଚଳ ରେଳପଥ
|
|
8.22
|
|
15
|
|
ପଶ୍ଚିମାଞ୍ଚଳ ରେଳପଥ
|
|
328.84
|
|
16
|
|
ଉତ୍ତରାଞ୍ଚଳ ରେଳପଥ
|
|
399.71
|
|
ମୋଟ
|
|
1150.17 ଟନ
ଏଭଳି ସଂକଟପୂର୍ଣ୍ଣ ମୁହୂର୍ତ୍ତରେ ଭାରତୀୟ ରେଳ ଏକ ଗୁରୁତ୍ଵପୂର୍ଣ୍ଣ ଭୂମିକା ତୁଲାଉଛି ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-୧୯ ଅସତ୍ୟ ଓ ବାସ୍ତବତା
କୋଭିଡ ଟିକାର ପାର୍ଶ୍ଵ ପ୍ରତିକ୍ରିୟା ରହିଥିବା ଆଇସିଏମ୍ଆର୍ ଓ ସିଡିଏସ୍ସିଓ ଅଧିକାରୀ ସ୍ୱୀକାର କରିଥିବା କଥା ଯାହା ଗଣମାଧ୍ୟମ ରିପୋର୍ଟରେ ପ୍ରକାଶ ପାଇଛି ତାହା ତ୍ରୁଟିପୂର୍ଣ୍ଣ ଏବଂ ବିଭ୍ରାନ୍ତିକର
ଏହି ପ୍ରସଙ୍ଗରେ ଆଇସିଏମ୍ଆର ଓ ସିଡିଏସ୍ସିଓ ପକ୍ଷରୁ ଅତ୍ୟନ୍ତ ଆଗ୍ରହର ସହିତ ଟିକାର ଗୁଣମାନ ଓ ନିରାପତ୍ତା ସମ୍ପର୍କରେ ଲବ୍ଧ ବୈଜ୍ଞାନିକ ପ୍ରମାଣକୁ ବିଶ୍ୱବ୍ୟାପୀ ଅବଗତ କରାଯାଇଛି
‘ଦି ଇକନମିକ୍ ଟାଇମ୍ସ’ରେ ନିକଟରେ ପ୍ରକାଶିତ ଏକ ରିପୋର୍ଟରେ କୋଭିଡ-୧୯ ଟିକାର ପାର୍ଶ୍ଵ ପ୍ରତିକ୍ରିୟା ରହିଥିବା କଥା ଆଇସିଏମ୍ଆର ଓ ସିଡିଏସ୍ସିଓ ଅଧିକାରୀଙ୍କ ସୂତ୍ର ଉଦ୍ଧାର କରି ପ୍ରକାଶିତ ହୋଇଛି । ଏହି ଖବର ଉପରେ ସ୍ପଷ୍ଟୀକରଣ ଦେଇ ସମ୍ପୃକ୍ତ ଦୁଇ ସଂସ୍ଥା ପକ୍ଷରୁ କୁହାଯାଇଛି ଯେ ପ୍ରକାଶିତ ଖବର ତ୍ରୁଟିପୂର୍ଣ୍ଣ ଏବଂ ବିଭ୍ରାନ୍ତିକର । ଏଥିରେ କୌଣସି ସତ୍ୟତା ନାହିଁ । ଏହି ଖବର ମାଧ୍ୟମରେ ଭୁଲ ତଥ୍ୟ ପରିବେଷଣ କରିବାକୁ ଅପଚେଷ୍ଟା କରାଯାଇଛି ।
ଏହି ସ୍ପଷ୍ଟୀକରଣରେ ଆହୁରି କୁହାଯାଇଛି ଯେ କୋଭିଡ୍ ଟିକାର ବିଭିନ୍ନ ପାର୍ଶ୍ଵ ପ୍ରତିକ୍ରିୟା ଥିବା କଥା ଭାରତୀୟ ଭେଷଜ ଗବେଷଣା ପରିଷଦ  ଓ କେନ୍ଦ୍ରୀୟ ଔଷଧ ମାନ ନିୟନ୍ତ୍ରଣ ପ୍ରତିଷ୍ଠାନର ଅଧିକାରୀ ସ୍ୱୀକାର କରିଥିବା ଯାହା ରିପୋର୍ଟରେ କୁହାଯାଇଛି ତାହା ଅସତ୍ୟ । କୌଣସି ଅଧିକାରୀ ଏପରି କିଛି ତଥ୍ୟ ସମ୍ପୃକ୍ତ ସମ୍ବାଦପତ୍ରକୁ ଦେଇନାହାନ୍ତି । ସେହି ଖବର କାଗଜ ପୁଣି ଏକ ଆର୍ଟିଆଇ ତଥ୍ୟ ଅନୁସାରେ ରିପୋର୍ଟ ପ୍ରସ୍ତୁତ କରିଥିବା ଉଲ୍ଲେଖ କରିଛି ।
ଦୁଇ ସଂସ୍ଥା ପକ୍ଷରୁ କୁହାଯାଇଛି ଯେ କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟର ନିର୍ଦ୍ଦେଶାବଳୀ ଅନୁସାରେ କୋଭିଡ ଟିକାର ଗୁଣମାନ ଓ ନିରାପତା ସମ୍ପର୍କରେ ଲବ୍ଧ ବୈଜ୍ଞାନିକ ପ୍ରମାଣକୁ ବିଶ୍ୱବ୍ୟାପୀ ପ୍ରଚାର ପ୍ରସାର କରାଯାଇଛି । ଏ ସମ୍ପର୍କୀତ ତଥ୍ୟ ମଧ୍ୟ ବିଶ୍ୱ ସ୍ୱାସ୍ଥ୍ୟ ସଂଗଠନ ସହିତ ଅନ୍ୟାନ୍ୟ ବୈଶ୍ୱିକ ସଂସ୍ଥାକୁ ଦିଆଯାଇଛି ।
ଆରଟିଆଇର ଜବାବରେ ଆଇସିଏମ୍ଆର ଯେଉଁ ନଥି ଓ ଲିଙ୍କ୍ସ ପ୍ରଦାନ କରିଛି ତା’ଉପରେ କୌଣସି ମତାମତ ଦିଆଯାଇନାହିଁ ବୋଲି ଏହି ସ୍ପଷ୍ଟୀକରଣରେ କୁହାଯାଇଛି । ସେହିଭଳି କୋଭିଡ ଟିକା ନେଲେ ଅନ୍ୟାନ୍ୟ ଟିକା ଭଳି ସାଧାରଣ ପ୍ରତିକ୍ରିୟା ଯଥା ଟିକାସ୍ଥାନ ସାମାନ୍ୟ ଦରଜ ହେବା, ସ୍ୱଳ୍ପ ଯନ୍ତ୍ରଣା, ମୁଣ୍ଡବ୍ୟଥା, ସାମୟିକ ଥକାପଣ, ଶୀତୁଆ ଲାଗିବା ଆଦି ପ୍ରତିକ୍ରିୟା ସୃଷ୍ଟି ହୁଏ ଏବଂ ଏହା ସାଧାରଣ କଥା । ତେବେ ସମ୍ପୃକ୍ତ ଖବରକାଗଜକୁ ଏହି ଟିକାର ବିଭିନ୍ନ ଗୁରୁତର ପାଶ୍ୱର୍ ପ୍ରତିକ୍ରିୟା ଥିବା ସମ୍ପର୍କରେ ଦୁଇସଂସ୍ଥା ପକ୍ଷରୁ କିଛି କୁହାଯାଇନାହିଁ ।
ବିଶ୍ୱସ୍ତରୀୟ ଗବେଷଣା କହୁଛି ଯେ କୋଭିଡ ଟିକା ନିରାପଦ ଏବଂ ଏହାର ଗୁୁରୁତର ପାଶ୍ୱର୍ ପ୍ରତିକ୍ରିୟା ନାହିଁ ବୋଲି ସ୍ପଷ୍ଟୀକରଣରେ କୁହାଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଡିଡି ନ୍ୟୁଜ ସାପ୍ତାହିକ ସଂସ୍କୃତ ପତ୍ରିକା “ବାର୍ତ୍ତାବଳୀ”କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ
ଡିଡି ନ୍ୟୁଜରେ ପାଞ୍ଚ ବର୍ଷର ନିରନ୍ତର ପ୍ରସାରଣ ସମାପ୍ତ କରିଥିବା ସଂସ୍କୃତ ନ୍ୟୁଜ ମାଗାଜିନ ‘ବାର୍ତ୍ତାବଳୀ’କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି ।
ଏକ ଟ୍ଵିଟ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି, “देववाणीं संस्कृतभाषां वैश्विके पटले प्रचारप्रसारशिखरासनम् आसादयितुं कृतयत्नस्य डी.डी.न्यूज़-वाहिन्यां प्रसार्यमाणस्य 'वार्तावली'-कार्यक्रमस्य अतुल्यमस्ति योगदानम्। वार्तावल्याः पञ्चवर्षपूर्त्यवसरे संस्कृतकार्यक्रमसम्बद्धान् समस्तान् सदस्यान् दर्शकाँश्च अहं हृदयेन अभिनन्दामि”।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବିଶ୍ୱକର୍ମା ଜୟନ୍ତୀରେ ଦେଶବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ବିଶ୍ୱକର୍ମା ଜୟନ୍ତୀ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦେଶବାସୀଙ୍କୁ ଶୁଭେଚ୍ଛା ଜଣାଇଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି, ‘ବିଶ୍ୱକର୍ମା ଜୟନ୍ତୀରେ ସମସ୍ତ ଦେଶବାସୀଙ୍କୁ ବହୁତ ବହୁତ ଶୁଭେଚ୍ଛା । ଯେଉଁମାନଙ୍କ ପାଇଁ କର୍ମ ହିଁ ପୂଜା, ଯେଉଁମାନେ ନିଜ ସୃଜନଶୀଳତାରେ ସମଗ୍ର ମାନବସମାଜକୁ ସମୃଦ୍ଧ କରୁଛନ୍ତି, ସେମାନଙ୍କ ପାଇଁ ଆଜିର ଦିନ ସମର୍ପିତ’ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତର କରୋନା ସକ୍ରିୟ ମାମଲାରେ ରେକର୍ଡ ହ୍ରାସ; ଆଜି ଏହା ୧।୩୫ଲକ୍ଷରେ ପହଞ୍ଚିଲା
ଗତ 24 ଘଣ୍ଟାରେ 4 ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ଗୋଟିଏ ବି ନୂଆ ମାମଲା ଚିହ୍ନଟ ହୋଇନାହିଁ
ଦେଶରେ କୋଭିଡ-19 ବିରୋଧରେ 75ଲକ୍ଷରୁ ଅଧିକ ହିତାଧିକାରୀଙ୍କର ଟିକାକରଣ
70 ଲକ୍ଷ ଟିକାକରଣ ମାଇଲଖୁଣ୍ଟ ଟପିବାରେ ଭାରତ ଦ୍ରୁତତମ
ଦେଶର ମୋଟ ସକ୍ରିୟ କରୋନା ମାମଲା ସଂଖ୍ୟାରେ ବଡ଼ଧରଣର ହ୍ରାସ ହୋଇ ଆଜି ଏହା 1.35 ଲକ୍ଷ କୁ ଖସିଆସିଛି ।
ଦେଶର ମୋଟ କରୋନା ଆକ୍ରାନ୍ତ ମାମଲା ମଧ୍ୟରୁ ଏବେ ମୋଟ ପଜିଟିଭ ମାମଲା ମାତ୍ର 1.25% ରହିଛି । ଗତ କିଛି ସପ୍ତାହ ହେଲା ଦିନକୁ ଦିନ ସକ୍ରିୟ ମାମଲା ସଂଖ୍ୟା କ୍ରମାଗତ ଭାବେ ହ୍ରାସ ପାଇବାରେ ଲାଗିଛି ।
ଗତ 24 ଘଣ୍ଟାରେ ଦେଶରେ ଦେଖାଦେଇଥିବା ନୂଆ ମାମଲାରୁ ଏକ ସକାରାତ୍ମକ ଚିତ୍ର ମିଳିଛି । ମାତ୍ର ଗୋଟିଏ ରାଜ୍ୟରେ 1,000ରୁ ଅଧିକ ମାମଲା ରିପୋର୍ଟ କରାଯାଇଥିବା ବେଳେ ବାକି ରାଜ୍ୟଗୁଡ଼ିକରେ 1,000ରୁ କମ ନୂଆ ମାମଲା ଚିହ୍ନଟ କରାଯାଇଛି । ଗତ 24 ଘଣ୍ଟାରେ 4ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ କୌଣସି ନୂଆ କରୋନା ଆକ୍ରାନ୍ତ ମାମଲା ଦେଖିବାକୁ ମିଳିନାହିଁ । ଏଗୁଡ଼ିକ ମଧ୍ୟରେ ଦାଦ୍ରା ଓ ନଗର ହାବେଳି, ଡାମନ ଓ ଡିଉ, ଲଦାଖ, ତ୍ରିପୁରା ଏବଂ ଆଣ୍ଡାମାନ ଓ ନିକୋବର ଦ୍ୱୀପପୁଂଜ ରହିଛନ୍ତି ।
ଅନ୍ୟପକ୍ଷରେ ଗତ 24 ଘଣ୍ଟାରେ ଦେଶର ଦୈନିକ କରୋନା ମୃତ୍ୟୁ ଚିତ୍ରରୁ ଦେଖିବାକୁ ମିଳିଛି ଯେ ଦୈନିକ ମୃତ୍ୟୁ ହ୍ରାସ ପାଇବାରେ ଲାଗିଛି । ଗତ 24 ଘଣ୍ଟାରେ 18 ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ଗୋଟିଏ ବି ନୂଆ ମୃତ୍ୟୁ ଦେଖିବାକୁ ମିଳିନାହିଁ । 13 ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ 1-5 ନୂଆ ମୃତ୍ୟୁ ଦେଖିବାକୁ ମିଳିଛି ।
ଦେଶରେ ଗତ 24 ଘଣ୍ଟାରେ 9,309 ନୂଆ ଆକ୍ରାନ୍ତ ମାମଲା ରେକର୍ଡ କରାଯାଇଛି । ସମାନ ସମୟରେ 15,858 ଆକ୍ରାନ୍ତ ସୁସ୍ଥ ହୋଇଛନ୍ତି।
ଭାରତର ରାଷ୍ଟ୍ରୀୟ ଆରୋଗ୍ୟ ହାର  ବିଶ୍ୱରେ ଅନ୍ୟତମ ସର୍ବାଧିକ ହେବା ଜାରି ରଖିଛି । ସୁସ୍ଥ ହେଉଥିବା ଲୋକ ସଂଖ୍ୟା ଅଧିକ ହାରରେ ବଢୁଥିବାରୁ ଜାତୀୟ ଆରୋଗ୍ୟ ହାରରେ ସୁଧାର ଦେଖିବାକୁ ମିଳୁଛି ।
ଦେଶର ମୋଟ କରୋନା ଆରୋଗ୍ୟ ଲୋକସଂଖ୍ୟା 1,05,89,230ରେ ପହଞ୍ଚିଛି । ଦେଶର ମୋଟ ସକ୍ରିୟ ଓ ଆରୋଗ୍ୟ ମାମଲା ସଂଖ୍ୟା ମଧ୍ୟରେ ବ୍ୟବଧାନ ବଢ଼ିବାରେ ଲାଗିଛି, ଯାହା ଏବେ 1,04,53,304 ରହିଛି ।
2021 ଫେବ୍ରୁଆରୀ 12 ସକାଳ 8ଟା ସୁଦ୍ଧା ଦେଶବ୍ୟାପୀ ଟିକାକରଣ କାର୍ଯ୍ୟକ୍ରମ ଅଧୀନରେ କରୋନା ଟିକା ନେଇଥିବା ହିତାଧିକାରୀ ସଂଖ୍ୟା 75 ଲକ୍ଷରୁ ଅଧିକ  ହୋଇଛି ।
ଟିକା ନେଇଥିବା ମୋଟ 75,05,010 ହିତାଧିକାରୀଙ୍କ ମଧ୍ୟରେ 58,14,976 ଜଣ ସ୍ୱାସ୍ଥ୍ୟକର୍ମୀ  ହୋଇଥିବା ବେଳେ 16,90,034 ହେଉଛନ୍ତି ଫ୍ରଣ୍ଟଲାଇନ ୱାର୍କର  । ବର୍ତ୍ତମାନ ପର୍ଯ୍ୟନ୍ତ ମୋଟ 1,54,370 ସେସନ ଅନୁଷ୍ଠିତ ହୋଇଛି । 70ଲକ୍ଷ  ଟିକାକରଣ ମାଇଲଖୁଣ୍ଟ ପାର କରିବାରେ ଭାରତର ହେଉଛି ବିଶ୍ୱର ଦ୍ରୁତତମ ରାଷ୍ଟ୍ର ।
ଟିକାକରଣ କାର୍ଯ୍ୟକ୍ରମର 27ତମ ଦିନ ରେ 4,87,896 ହିତାଧିକାରୀ  ମୋଟ 11,314 ସେସନରେ କରୋନା ଟିକା ଗ୍ରହଣ କରିଛନ୍ତି ।
ପ୍ରତିଦିନ କରୋନା ଟିକା ନେଉଥିବା ହିତାଧିକାରୀ ସଂଖ୍ୟା କ୍ରମାଗତ ଭାବେ ବଢ଼ିବାରେ ଲାଗିଛି ।
10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ମୋଟ ହିତାଧିକାରୀଙ୍କର 69% ଟିକାକରଣ ଶେଷ ହୋଇଛି । ଟିକା ନେଇଥିବା ମୋଟ ହିତାଧିକାରୀଙ୍କ ମଧ୍ୟରେ ଏକାକୀ ଉତ୍ତରପ୍ରଦେଶର ଭାଗ 10.2%  ରହିଛି ।
ଦିନକରେ ଆରୋଗ୍ୟ ଲାଭ କରିଥିବା ଆକ୍ରାନ୍ତଙ୍କ ମଧ୍ୟରୁ 86.89 ପ୍ରତିଶତ 6ଟି ରାଜ୍ୟରୁ ରହିଛନ୍ତି ।
ମହାରାଷ୍ଟ୍ରରେ ଗୋଟିଏ ଦିନରେ ସର୍ବାଧିକ 6,107 ଆକ୍ରାନ୍ତ ସୁସ୍ଥ ହୋଇଥିବା ବେଳେ ଏହା ପଛକୁ କେରଳରେ 5,692 ଓ ଛତିଶଗଡ଼ରେ 848 ଜଣ ସୁସ୍ଥ ହୋଇଛନ୍ତି ।
ଦେଶରେ ଦିନକରେ ଦେଖାଦେଇଥିବା ମୋଟ ନୂଆ ମାମଲା ମଧ୍ୟରୁ 6ଟି ରାଜ୍ୟରେ 79.87% ଚିହ୍ନଟ ହୋଇଛି ।
କେରଳରେ ଦିନକରେ ସର୍ବାଧିକ 5,281 ନୂଆ ମାମଲା ରେକର୍ଡ କରାଯାଇଥିବା ବେଳେ ଏହା ପଛକୁ ମହାରାଷ୍ଟ୍ର ଓ ତାମିଲନାଡୁରେ ଯଥାକ୍ରମେ 652 ଓ 481 ନୂଆ ମାମଲା ସାମ୍ନାକୁ ଆସିଛି ।
ଗତ 24ଘଣ୍ଟାରେ 87କରୋନା ମୃତ୍ୟୁ ସାମ୍ନାକୁ ଆସିଛି । ତନ୍ମଧ୍ୟରୁ 75.86% ମୃତ୍ୟୁ 6ଟି ରାଜ୍ୟରେ ରେକର୍ଡ କରାଯାଇଛି ।
ମହାରାଷ୍ଟ୍ରରେ ସର୍ବାଧିକ 25 ଜଣ ପ୍ରାଣ ହରାଇଛନ୍ତି । ଏହା ପଛକୁ ଥିବା କେରଳରେ 16 ଜଣଙ୍କ ଜୀବନ ଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜାତୀୟ ଶିକ୍ଷାନୀତି ସମ୍ପର୍କିତ ରାଜ୍ୟପାଳ ସମ୍ମିଳନୀର ଉଦ୍ଘାଟନୀ ସମାରୋହରେ ପ୍ରଧାନମନ୍ତ୍ରୀଙ୍କ ଅଭିଭାଷଣ
ଜାତୀୟ ଶିକ୍ଷାନୀତି ଉପରେ ରାଜ୍ୟପାଳମାନଙ୍କ ସମ୍ମିଳନୀର ଉଦ୍ଘାଟନୀ ସମାରୋହରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଉଦବୋଧନ ଦେଇଛନ୍ତି । ଏଥିରେ ରାଷ୍ଟ୍ରପତିଙ୍କ ସମେତ ବିଭିନ୍ନ ରାଜ୍ୟର ରାଜ୍ୟପାଳ, କେନ୍ଦ୍ରଶାସିତ ଅଞ୍ଚଳଗୁଡିକର ଉପରାଜ୍ୟପାଳ ଓ ବିଭିନ୍ନ ବିଶ୍ଵବିଦ୍ୟାଳୟର କୁଳପତିମାନେ ଯୋଗଦେଇଥିଲେ । ପ୍ରଧାନମନ୍ତ୍ରୀ ଏହି ଅବସରରେ ନୂତନ ଶିକ୍ଷାନୀତି ଦେଶର ଆଶା ଆକାଂକ୍ଷା ପୂରଣ କରିବା ଦିଗରେ ଗୁରୁତ୍ୱପୂର୍ଣ୍ଣ ଭୂମିକା ତୁଲାଇବ ବୋଲି କହିଛନ୍ତି ।
ପ୍ରଧାନମନ୍ତ୍ରୀ କହିଛନ୍ତି ଯେ, ଶିକ୍ଷାର ଦାୟିତ୍ଵ ଯଦିଓ ଉଭୟ କେନ୍ଦ୍ର ଓ ରାଜ୍ୟ ସରକାରଙ୍କ ଉପରେ ନ୍ୟସ୍ତ, ତଥାପି ଶିକ୍ଷାନୀତି ନିର୍ଦ୍ଧାରଣରେ ସେମାନଙ୍କ ଭୂମିକା ଖୁବ ଗୌଣ । ଶିକ୍ଷାନୀତିର ମହତ୍ଵ ଓ ବ୍ୟାପକତା ସେତେବେଳେ ଅନୁଭୂତ ହେବ ଯେତେବେଳେ ଅଧିକରୁ ଅଧିକ ଶିକ୍ଷକ, ଅଭିଭାବକ ଏବଂ ଛାତ୍ରଛାତ୍ରୀ ଏଥିସହ ସଂଶ୍ଳିଷ୍ଟ ହେବେ । ଦେଶର ଗ୍ରାମ ଓ ସହରରୁ ଶିକ୍ଷା ସହ ସାମିଲ ଲୋକଙ୍କ ମତାମତ ନେବା ପରେ ନୂତନ ଶିକ୍ଷାନୀତି ଚିଠା ପ୍ରସ୍ତୁତ ହୋଇଛି । ଏବେ ଶିକ୍ଷକ ଓ ଶିକ୍ଷାବିତଙ୍କ ସମେତ ସମସ୍ତେ ଏହାକୁ ନୀତିଗତ ଭାବେ ଆପଣେଇ ନେଇଛନ୍ତି । ପ୍ରଧାନମନ୍ତ୍ରୀ କହିଥିଲେ ଯେ, ନୂତନ ଶିକ୍ଷାନୀତିକୁ ସମସ୍ତେ ପସନ୍ଦ କରୁଛନ୍ତି ଓ ଅନେକଙ୍କ ମନରେ ଏଭଳି ଏକ ଧାରଣା ଜନ୍ମିଛି ଯେ, ପୂର୍ବ ଶିକ୍ଷାନୀତିରେ ମଧ୍ୟ ଏଭଳି ସଂସ୍କାରର ଆବଶ୍ୟକତା ଥିଲା । ସେ କହିଛନ୍ତି ଯେ, ଦେଶରେ ଏହି ନୀତି ଉପରେ ଏକ ସୁସ୍ଥ ଆଲୋଚନାର ଆବଶ୍ୟକତା ଥିଲା କାରଣ ଏହି ନୂତନ ଶିକ୍ଷାନୀତି କେବଳ ଶିକ୍ଷାରେ ସଂସ୍କାର ଆଣିବା ପାଇଁ ଉଦ୍ଦିଷ୍ଟ ନୁହେଁ, ବରଂ ଏହା ଏକବିଂଶ ଶତାବ୍ଦୀରେ ଦେଶର ସାମାଜିକ ଓ ଆର୍ଥିକ ଢାଞ୍ଚାକୁ ଏକ ନୂତନ ଦିଗ ପ୍ରଦର୍ଶନ କରିବାରେ ସହାୟକ ହେବ । ଏହି ନୀତି ଦେଶକୁ ଆତ୍ମନିର୍ଭର ହେବାରେ ମଧ୍ୟ ସାହାଯ୍ୟ କରିବ ।
ପ୍ରଧାନମନ୍ତ୍ରୀ କହିଛନ୍ତି ଯେ, ଦ୍ରୁତ ପରିବର୍ତ୍ତିତ ଦୃଶ୍ୟପଟରେ ଏହି ନୂତନ ନୀତି ଦେଶର ଯୁବଗୋଷ୍ଠୀର ଭବିଷ୍ୟତ ଗଠନ ପାଇଁ ଲକ୍ଷ୍ୟ ରଖିଛି । ଭବିଷ୍ୟତର ଆବଶ୍ୟକତାକୁ ଦୃଷ୍ଟିରେ ରଖି ଯୁବ ଗୋଷ୍ଠୀଙ୍କ ଜ୍ଞାନ ଓ କୌଶଳ ପରିମାର୍ଜିତ କରିବା ପାଇଁ ଏହି ନୀତିରେ ମାର୍ଗଦର୍ଶନ ଦିଆଯାଇଛି ।
ସେ କହିଛନ୍ତି ଯେ, ନୂତନ ଶିକ୍ଷାନୀତି ପାଠ ପଢିବା ତୁଳନାରେ ଅଧିକ ଶିଖିବା ତଥା ପାଠ୍ୟକ୍ରମ ଅପେକ୍ଷା ଅଧିକ ଗଭୀର ଚିନ୍ତନ ଉପରେ ଆଲୋକପାତ କରିଛି । ଏଥିରେ ପଦ୍ଧତିଗତ ଜ୍ଞାନ ଆହରଣ ପରିବର୍ତ୍ତେ ଦକ୍ଷତା ବିକାଶ ଉପରେ ଅଧିକ ଗୁରୁତ୍ଵାରୋପ କରାଯାଇଛି । ନୂତନ ଶିକ୍ଷାନୀତିରେ ଶିଖିବା ଦ୍ଵାରା କଣ ଲାଭ ହେଉଛି, ଶିକ୍ଷକଙ୍କ ତାଲିମ ଓ ସମସ୍ତ ଛାତ୍ରଛାତ୍ରୀଙ୍କୁ କିପରି ସଶକ୍ତ କରାଯିବ ତା’ଉପରେ ଦ୍ରୁଷ୍ଟି ଦିଆଯାଇଛି ।
ଏକବିଂଶ ଶତାବ୍ଦୀରେ ଭାରତକୁ ଆର୍ଥିକ ଜ୍ଞାନଯୁକ୍ତ କରିବା ପାଇଁ ନୂତନ ଶିକ୍ଷାନୀତିରେ ବ୍ୟବସ୍ଥା କରାଯାଇଥିବା ଶ୍ରୀ ମୋଦୀ କହିଛନ୍ତି । ନାମିଦାମି ଅନ୍ତର୍ଜାତିକ ମହାବିଦ୍ୟାଳୟ ପକ୍ଷରୁ ଆମ ଦେଶରେ କ୍ୟାମ୍ପସ ବାଛିବା ବ୍ୟବସ୍ଥା ନୂତନ ଶିକ୍ଷାନୀତିରେ କରାଯାଇଛି, ଯାହାଫଳରେ ଦେଶରୁ ପ୍ରତିଭା ଚାଲାଣ ସମସ୍ୟାର ସମାଧାନ ହୋଇପାରିବ । ବର୍ତ୍ତମାନ ଏହି ନୂତନ ନୀତିକୁ ତ୍ୱରାନ୍ୱିତ କରିବା ପାଇଁ ପ୍ରୟାସ ଆରମ୍ଭ ହୋଇଛି । ଏଦିଗରେ ସମସ୍ତ ଅଂଶୀଦାର ମିଳିମିଶି ଖୁଲମ ଖୁଲା ଆଲୋଚନା ଜରିଆରେ ସବୁପ୍ରକାରର ଭୟ ଓ ଆଶଙ୍କା ଦୂର କରିବା ପାଇଁ ଚେଷ୍ଟା ହେଉଛି । ଏହା ସରକାରଙ୍କ ଶିକ୍ଷାନୀତି ନୁହେଁ, ବରଂ ଦେଶର ଶିକ୍ଷାନୀତି ବୋଲି ପ୍ରଧାନମନ୍ତ୍ରୀ କହିଛନ୍ତି ।
ଶ୍ରୀ ମୋଦୀ କହିଛନ୍ତି ଯେ, ସମୟର ପରିବର୍ତ୍ତନ ସହ ତାଳ ଦେଇ ଏହି ନୂତନ ଶିକ୍ଷାନୀତିରେ ବ୍ୟବସ୍ଥା କରାଯାଇଛି । ଦେଶରେ ଆଞ୍ଚଳିକ ଓ ସାମାଜିକ ଅସନ୍ତୁଳନ ପ୍ରଯୁକ୍ତିବିଦ୍ୟା ଦ୍ଵାରା ସମାଧାନ ହୋଇପାରୁଥିବାରୁ ଏହାର ବିଶେଷ ପ୍ରଭାବ ଶିକ୍ଷା ଉପରେ ମଧ୍ୟ ପଡିଛି । ଉଚ୍ଚ ଶିକ୍ଷା, ବୈଷୟିକ ଶିକ୍ଷା, ବୃତ୍ତିଗତ ଶିକ୍ଷା ଭଳି ସବୁ କ୍ଷେତ୍ରରେ ଏହାକୁ ଲାଗୁ କରିବା ପାଇଁ ପ୍ରଚେଷ୍ଟା ଅବ୍ୟାହତ ରହିଛି । ନୂତନ ଶିକ୍ଷାନୀତି ଏନଇପି 2020କୁ ଅକ୍ଷରେ ଅକ୍ଷରେ ପାଳନ କରିବାକୁ ଶ୍ରୀ ମୋଦୀ ଆହ୍ଵାନ ଦେଇଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଦିଲ୍ଲୀର ଗୋକୁଳପୁରୀ ଅଗ୍ନିକାଣ୍ଡରେ ପ୍ରାଣ ହରାଇଥିବା ବ୍ୟକ୍ତିଙ୍କ ପାଇଁ ଦୁଃଖ ପ୍ରକାଶ କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦିଲ୍ଲୀର ଗୋକୁଳପୁରୀ ଅଞ୍ଚଳରେ ଅଗ୍ନିକାଣ୍ଡ ଯୋଗୁଁ ପ୍ରାଣ ହରାଇଥିବା ବ୍ୟକ୍ତିଙ୍କ ଲାଗି ଦୁଃଖ ପ୍ରକାଶ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଦିଲ୍ଲୀର ଗୋକୁଳପୁରୀରେ ଘଟିଥିବା ଏହି ଦୁର୍ଘଟଣା ହୃଦୟବିଦାରକ ଅଟେ । ଏହି ଦୁର୍ଘଟଣାରେ ପ୍ରାଣ ହରାଇଥିବା ଲୋକଙ୍କ ପରିବାର ପ୍ରତି ମୁଁ ଗଭୀର ସମବେଦନା ଜଣାଉଛି । ଭଗବାନ ସେମାନଙ୍କୁ ଏହି ଦୁଃଖକୂ ସହିବାକୁ ଶକ୍ତି ଦିଅନ୍ତୁ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଚୋରାଚାଲାଣ କଳାକୃତି ଫେରାଇବା ପାଇଁ ଆମେରିକାକୁ ଧନ୍ୟବାଦ ଦେଇଛନ୍ତି ପ୍ରଧାନମନ୍ତ୍ରୀ
ଭାରତର ବିବିଧ ଅଞ୍ଚଳ ଏବଂ ପରମ୍ପରାକୁ ପ୍ରତିଫଳିତ କରୁଥିବା ଚାଲାଣ ୧୦୫ ପ୍ରାଚୀନ କଳାକୃତି ଆମେରିକାରୁ ଫେରୁଛି
ଭାରତର ବିବିଧ ଅଞ୍ଚଳ ଏବଂ ପରମ୍ପରାକୁ ପ୍ରତିଫଳିତ କରୁଥିବା ଚାଲାଣ ୧୦୫ ପ୍ରାଚୀନ କଳାକୃତି ଆମେରିକାରୁ ଭାରତ ଫେରିଥିôବାରୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆମେରିକାକୁ ଧନ୍ୟବାଦ ଦେଇଛନ୍ତି ।
ୱାଶିଂଟନ୍ ଡିସି ସ୍ଥିତ ଭାରତୀୟ ଦୂତାବାସ ଦ୍ୱାରା କରାଯାଇଥିବା ଟୁଇଟର ଜବାବରେ ପ୍ରଧାନମନ୍ତ୍ରୀ କହିଛନ୍ତି:
‘ଏହା ପ୍ରତ୍ୟେକ ଭାରତୀୟଙ୍କୁ ଖୁସି କରିବ । ଏଥିପାଇଁ ଆମେରିକାକୁ ଧନ୍ୟବାଦ । ଏହି ମୂଲ୍ୟବାନ କଳାକୃତିଗୁଡ଼ିକ ବିଶେଷ ସାଂସ୍କୃତିକ ଏବଂ ଧାର୍ମିକ ମହତ୍ତ୍ୱ ରଖେ । ସେଗୁଡ଼ିକ ଘରକୁ ଫେରିବା ଆମ ଐତିହ୍ୟ ଏବଂ ସମୃଦ୍ଧ ଇତିହାସକୁ ବଞ୍ଚାଇ ରଖିବା ଦିଗରେ ଆମ ପ୍ରତିବଦ୍ଧତାର ପ୍ରମାଣ ।’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବିଶ୍ଵ କୋଭିଡ-୧୯ ଶିଖର ସମ୍ମିଳନୀରେ ପ୍ରଧାନମନ୍ତ୍ରୀଙ୍କ ବକ୍ତବ୍ୟ : ମହାମାରୀର ସମାପ୍ତି ଏବଂ ପରବର୍ତ୍ତୀ ବିପଦ ପାଇଁ ପ୍ରସ୍ତୁତି ନିମନ୍ତେ ଉନ୍ନତ ସ୍ୱାସ୍ଥ୍ୟ ସୁରକ୍ଷା ନିର୍ମାଣ
ମହାମହିମ ଗଣ,
କୋଭିଡ-୧୯ ମହାମାରୀ ଅଭୂତପୂର୍ବ ବ୍ୟାଘାତ ସୃଷ୍ଟି କରିଛି। ଏହା ଏବେ ବି ଦୂର ହୋଇନାହିଁ। ବିଶ୍ୱର ଅଧିକାଂଶ ଭାଗ ଏବେ ସୁଦ୍ଧା ଟିକାରୁ ବଞ୍ଚିତ ଅଛନ୍ତି। ଏହି କାରଣରୁ ରାଷ୍ଟ୍ରପତି ବାଇଡେନଙ୍କ ଦ୍ୱାରା ଆରମ୍ଭ କରାଯାଇଥିବା ଏହି ପ୍ରୟାସ ସମୟୋପଯୋଗୀ ଏବଂ ସ୍ୱାଗତଯୋଗ୍ୟ।
ମହାମହିମ ଗଣ,
ଭାରତ ସବୁବେଳେ ମାନବଜାତିକୁ ଗୋଟିଏ ପରିବାର ଭାବେ ଦେଖିଆସିଛି। ଭାରତୀୟ ଫାର୍ମାସ୍ୟୁଟିକାଲ ଉଦ୍ୟୋଗ ସବୁବେଳେ ସୁଲଭ ମୂଲ୍ୟ ବିଶିଷ୍ଟ ନିଦାନ କିଟ୍ସ, ଔଷଧ, ଚିକିତ୍ସା ଉପକରଣ ଏବଂ ପିପିଇ କିଟ୍ ଉତ୍ପାଦନ କରିଛି। ଅନେକ ବିକାଶଶୀଳ ରାଷ୍ଟ୍ରମାନଙ୍କୁ ଏହା ଶସ୍ତା ବିକଳ୍ପ ଯୋଗାଇ ଦେଇଛି। ଆହୁରି, ଆମେ ୧୫୦ରୁ ଅଧିକ ରାଷ୍ଟ୍ରମାନଙ୍କୁ ଔଷଧ ଏବଂ ଚିକିତ୍ସା ଉପକରଣ ଯୋଗାଇ ଦେଇଛୁ। ଭାରତରେ ସ୍ୱଦେଶୀ ଭାବେ ବିକଶିତ ଦୁଇଟି କୋଭିଡ ଟିକାକୁ “ଜରୁରୀକାଳୀନ ମଞ୍ଜୁରି” ମିଳିଛି, ଏଥିରେ ବିଶ୍ୱର ପ୍ରଥମ ଡିଏନଏ-ଆଧାରିତ ଭ୍ୟାକ୍ସିନ ରହିଛି।
ବିଭିନ୍ନ ଟିକା ଉତ୍ପାଦନ ପାଇଁ ଲାଇସେନ୍ସ ପ୍ରାପ୍ତ କରିବା କ୍ଷେତ୍ରରେ ମଧ୍ୟ ବହୁ ଭାରତୀୟ କମ୍ପାନୀ ନିୟୋଜିତ ରହିଛନ୍ତି।
ଚଳିତ ବର୍ଷ ପ୍ରାରମ୍ଭରେ, ଆମ ଦ୍ୱାରା ଉତ୍ପାଦିତ ଟିକା ଆମେ ଅନ୍ୟ ୯୫ଟି ରାଷ୍ଟ୍ରକୁ ଯୋଗାଇ ଦେଇଥିଲୁ, ଏଥିରେ ମିଳିତ ଜାତିସଂଘ ଶାନ୍ତି ରକ୍ଷାକାରୀମାନେ ମଧ୍ୟ ଥିଲେ। ଗୋଟିଏ ପରିବାର ଭଳି, ଆମେ ଦ୍ୱିତୀୟ ଲହରୀ ସହିତ ସଂଘର୍ଷ କରୁଥିବା ସମୟରେ ସାରା ବିଶ୍ୱ ମଧ୍ୟ ଆମ ସହ ଛିଡ଼ା ହୋଇଥିଲା।
ଭାରତ ପ୍ରତି ସଦଭାବନା ଏବଂ ସମର୍ଥନ ଯୋଗାଇ ଦେଇଥିବାରୁ ମୁଁ ଆପଣମାନଙ୍କୁ ସମସ୍ତଙ୍କୁ ଧନ୍ୟବାଦ ଜ୍ଞାପନ କରୁଛି।
ମହାମହିମ ଗଣ,
ଭାରତ ବର୍ତ୍ତମାନ ବିଶ୍ୱର ସର୍ବବୃହତ ଟିକାକରଣ ଅଭିଯାନ ଜାରି ରଖିଛି। ନିକଟରେ, ଆମେ ଗୋଟିଏ ଦିନରେ ପାଖାପାଖି ଅଢ଼େଇ କୋଟି ଲୋକଙ୍କୁ ଟିକା ଦେଇଥିଲୁ। ବର୍ତ୍ତମାନସୁଦ୍ଧା ତୃଣମୂଳ ସ୍ତରରେ ଆମର ସ୍ୱାସ୍ଥ୍ୟ ସେବା ବ୍ୟବସ୍ଥା ୮୦ କୋଟିରୁ ଉର୍ଦ୍ଧ୍ଵ ଟିକା ଡୋଜ୍ ଦେଇସାରିଲାଣି।
୨୦ କୋଟିରୁ ଅଧିକ ଭାରତୀୟ ବର୍ତ୍ତମାନ ସମ୍ପୂର୍ଣ୍ଣ ଭାବେ ଟିକା ନେଇସାରିଛନ୍ତି। ଆମର ଅଭିନବ ଡିଜିଟାଲ ପ୍ଲାଟଫର୍ମ କୋୱିନର ବ୍ୟବହାର ମାଧ୍ୟମରେ ଏହା ସମ୍ଭବ ହୋଇପାରିଛି।
ଅନ୍ୟକୁ ଦେବାର ଭାବନା ନେଇ, ଭାରତ କୋୱିନ ଏବଂ ଆହୁରି ଅନେକ ଡିଜିଟାଲ ସମାଧାନକୁ ସଲ୍ୟୁସନଗୁଡ଼ିକୁ ଓପନ-ସୋର୍ସ ସଫ୍ଟୱେର ଭାବେ ଉପଲବ୍ଧ କରିଛି।
ମହାମହିମ ଗଣ,
ନୂଆ ନୂଆ ଭାରତୀୟ ଟିକାଗୁଡ଼ିକ ବିକଶିତ ହେଉଥିବା ବେଳେ ଆମେ ବର୍ତ୍ତମାନର ଟିକାଗୁଡ଼ିକର ଉତ୍ପାଦନ କ୍ଷମତା ମଧ୍ୟ ବୃଦ୍ଧି କରୁଛୁ।
ଆମର ଉତ୍ପାଦନ ବୃଦ୍ଧି ପାଇଲେ, ଆମେ ଅନ୍ୟମାନଙ୍କୁ ପୁଣିଥରେ ଟିକା ଯୋଗାଇ ଦେବାରେ ସକ୍ଷମ ହେବୁ। ଏଥିପାଇଁ, କଞ୍ଚା ମାଲର ଯୋଗାଣ ଶୃଙ୍ଖଳ ମୁକ୍ତ ରହିବା ଆବଶ୍ୟକ।
ଆମର କ୍ଵାଡ଼ ସହଯୋଗୀମାନଙ୍କ ସହିତ, ଭାରତ-ପ୍ରଶାନ୍ତ ମହାସାଗରୀୟ କ୍ଷେତ୍ର ପାଇଁ ଟିକା ଉତ୍ପାଦନ କରିବା ଲାଗି ଆମେ ଭାରତର ଉତ୍ପାଦନ କ୍ଷମତା ବୃଦ୍ଧି କରୁଛୁ।
ବିଶ୍ୱ ବାଣିଜ୍ୟ ସଂଗଠନରେ କୋଭିଡ ଟିକା, ନିଦାନକାରୀ ସାମଗ୍ରୀ ଏବଂ ଔଷଧ ପାଇଁ ଟ୍ରିପ୍ସ ଛାଡ଼ ଲାଗି ଭାରତ ଏବଂ ଦକ୍ଷିଣ ଆଫ୍ରିକା ପ୍ରସ୍ତାବ ଦେଇଛନ୍ତି।
ମହାମାରୀ ବିରୋଧରେ ଲଢ଼େଇକୁ ଏହା ଆହୁରି ଗତିଶୀଳ କରିବ। ମହାମାରୀର ଆର୍ଥିକ ପ୍ରଭାବକୁ ଦୂର କରିବା ଉପରେ ମଧ୍ୟ ଆମେ ଦୃଷ୍ଟି ଦେବାର ଆବଶ୍ୟକତା ରହିଛି।
ଏହି ଦୃଷ୍ଟିରୁ, ଅନ୍ତର୍ଜାତୀୟ ଯାତ୍ରାକୁ ଟିକା ପ୍ରମାଣପତ୍ରର ଆପୋସ ମାନ୍ୟତା ଜରିଆରେ ସହଜ କରାଯିବା ଉଚିତ୍।
ମହାମହିମ ଗଣ,
ମୁଁ ପୁଣିଥରେ ଏହି ଶିଖର ସମ୍ମିଳନୀ ଏବଂ ରାଷ୍ଟ୍ରପତି ବାଇଡେନଙ୍କ ଦୃଷ୍ଟିକୋଣକୁ ପ୍ରଶଂସା କରୁଛି।
ମହାମାରୀର ସମୂଳ ବିନାଶ ଲାଗି ବିଶ୍ୱ ସହ ମିଶି କାର୍ଯ୍ୟ କରିବା ଲାଗି ଭାରତ ପ୍ରସ୍ତୁତ ରହିଛି।
ଧନ୍ୟବାଦ।
ଅନେକ ଅନେକ ଧନ୍ୟବାଦ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଗଙ୍ଗା ଆରତୀରେ ଭାଗ ନେବା ସହ ମୁଖ୍ୟମନ୍ତ୍ରୀ ଓ ଉପମୁଖ୍ୟମନ୍ତ୍ରୀମାନଙ୍କ ସହ ବୈଠକ କଲେ ଏବଂ କାଶୀରେ ବିକାଶମୂଳକ ପ୍ରକଳ୍ପର ନୀରିକ୍ଷଣ କଲେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗତକାଲି ବାରଣାସୀ ଠାରେ ବାବା ବିଶ୍ୱନାଥ ଧାମ ଉଦଘାଟନ କରିବା ପରେ ନିଜ କାର୍ଯ୍ୟକ୍ରମ ଜାରି ରଖିଥିଲେ । ସେ ପବିତ୍ର ଗଙ୍ଗା ନଦୀରେ ବୁଡ ପକାଇବା ସହ ପୂଜାର୍ଚ୍ଚନା କରିଥିଲେ । ସୋମବାର ସନ୍ଧ୍ୟାରେ ପ୍ରଧାନମନ୍ତ୍ରୀ ଗଙ୍ଗା ଆରତୀରେ ଭାଗ ନେଇଥିଲେ ।
ଗଙ୍ଗା ଆରତୀ ସମ୍ପର୍କରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି କାଶୀରେ ଆରତୀ କରିବା ପରେ ମନରେ ନୂଆ ଶକ୍ତି ଭରି ଯାଇଥାଏ । ସେ କହିଛନ୍ତି, “କାଶୀର ଗଙ୍ଗା ଆରତୀ ସର୍ବଦା ଅନ୍ତର୍ମନରେ ନୂଆ ଶକ୍ତି ଭରିଦିଏ । ଆଜି କାଶୀର ବଡ ସ୍ୱପ୍ନ ପୂରଣ ହେବା ପରେ ଦଶାଶ୍ୱମେଧ ଘାଟରେ ଗଙ୍ଗା ଆରତୀରେ ସାମିଲ ହେଲି ଓ ମା ଗଙ୍ଗାଙ୍କ କୃପା ଭିକ୍ଷା କଲି । ନମାମି ଗଙ୍ଗେ ତବ ପାଦ ପଙ୍କଜମ୍ ।”
ପରେ ପ୍ରଧାମନ୍ତ୍ରୀ ମୁଖ୍ୟମନ୍ତ୍ରୀ ଓ ଉପମୁଖ୍ୟମନ୍ତ୍ରୀମାନଙ୍କ ସହ ଗୁରୁତ୍ୱପୂର୍ଣ୍ଣ ବୈଠକ କରିଥିଲେ ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି, “କାଶୀଠାରେ @BJP4India ମୁଖ୍ୟମନ୍ତ୍ରୀ ଓ ଉପମୁଖ୍ୟମନ୍ତ୍ରୀମାନଙ୍କ ସହ ଏବେ ବୈଠକ ସରିଲା ।”
ପ୍ରଧାନମନ୍ତ୍ରୀ କାଶୀରେ ବିକାଶମୂଳକ କାର୍ଯ୍ୟଗୁଡିକର ନୀରିକ୍ଷଣ କରିଥିଲେ । ସେ ଏକ ଟ୍ୱିଟରେ କହିଛନ୍ତି,
“କାଶୀରେ ପ୍ରମୁଖ ବିକାଶମୂଳକ କାର୍ଯ୍ୟଗୁଡିକର ନୀରିକ୍ଷଣ କଲି । ଏହି ପବିତ୍ର ସହର ପାଇଁ ସବୁଠାରୁ ଭଲ ଭିତ୍ତିଭୂମି ସୃଷ୍ଟି କରିବାକୁ ଆମେ ଉଦ୍ୟମରତ ।”
ପ୍ରଧାନମନ୍ତ୍ରୀ ରେଳ ଷ୍ଟେସନକୁ ମଧ୍ୟ ଗସ୍ତ କରିଥିଲେ । ସେ କହିଥିଲେ, “ପରବର୍ତ୍ତୀ ଗନ୍ତବ୍ୟ.. ବନାରସ ଷ୍ଟେସନ । ଆମେ ରେଳ ସଂଯୋଗ ବୃଦ୍ଧି ସହ ସ୍ୱଚ୍ଛ, ଆଧୁନିକ ଓ ଯାତ୍ରୀ ଅନୁକୂଳ ରେଳ ଷ୍ଟେସନ ସୁନିଶ୍ଚିତ କରିବା ପାଇଁ ପ୍ରୟାସରତ ।”
ବିଳମ୍ବିତ ରାତିରେ ସେ ବିକାଶମୂଳକ ପ୍ରକଳ୍ପଗୁଡିକର ନୀରିକ୍ଷଣ କରିଥିଲେ । ସାଧାରଣ ଜନତାଙ୍କୁ ଅସୁବିଧାରେ ନପକାଇବା ପାଇଁ ପ୍ରଧାନମନ୍ତ୍ରୀ ଏହି କାର୍ଯ୍ୟଶୈଳୀ ଆପଣାଇଛନ୍ତି । ସ୍ଥାନୀୟ ସାଂସଦ ଭାବେ ପ୍ରଧାନମନ୍ତ୍ରୀ ଜନତାଙ୍କୁ ବେଶ ଉତ୍ସାହ ଓ ଉଦ୍ଦୀପନାର ସହ ଭେଟିଥିଲେ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସେପ୍ଟେମ୍ବର 15ରେ ସହରାଞ୍ଚଳ ଭିତ୍ତିଭୂମି ସହ ଜଡିତ ବିହାରର 7ଟି ପ୍ରକଳ୍ପର ଶିଳାନ୍ୟାସ ଓ ଉଦଘାଟନ କରିବେ ପ୍ରଧାନମନ୍ତ୍ରୀ
ସହରାଞ୍ଚଳ ଭିତ୍ତିଭୂମି ସହ ଜଡ଼ିତ ବିହାରର 7ଟି ପ୍ରକଳ୍ପର ଉଦଘାଟନ ଓ ଶିଳାନ୍ୟାସ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସେପ୍ଟେମ୍ବର 15ରେ ଭିଡିଓ କନଫରେନ୍ସିଂ ମାଧ୍ୟମରେ କରିବେ । ଏଥିରେ ଚାରିଟି ଜଳଯୋଗାଣ ପ୍ରକଳ୍ପ, ଦୁଇଟି ସ୍ୱେରେଜ ଟ୍ରିଟମେଣ୍ଟ ପ୍ରକଳ୍ପ ଓ ଗୋଟିଏ ରିଭରଫ୍ରଣ୍ଟ ବିକାଶ ପ୍ରକଳ୍ପ ସାମିଲ ରହିଛି । ପ୍ରକଳ୍ପଗୁଡ଼ିକରେ 541 କୋଟି ଟଙ୍କା ବିନିଯୋଗ ହେବ । ବିହାରର ନଗର ଉନ୍ନୟନ ଓ ନିର୍ମାଣ ବିଭାଗ ଅଧୀନ ବିଡକୋ ଏସବୁ ପ୍ରକଳ୍ପର କାର୍ଯ୍ୟାନ୍ୱୟନ କରିବ । ଉଦଘାଟନ ଓ ଶିଳାନ୍ୟାସ କାର୍ଯ୍ୟକ୍ରମ ଅବସରରେ ବିହାର ମୁଖ୍ୟମନ୍ତ୍ରୀ ମଧ୍ୟ ଉପସ୍ଥିତ ରହିବେ ।
ବିସ୍ତୃତ ବିବରଣୀ
ପାଟନା ମହାନଗର ନିଗମ ଅଧୀନ ବେଉର ଓ କର୍ମାଲିଚକରେ ନମାମି ଗଙ୍ଗେ ଯୋଜନାରେ ନିର୍ମିତ ସ୍ୱେରେଜ ଟ୍ରିଟମେଣ୍ଟ ପ୍ଲାଣ୍ଟର ଉଦ୍ଘାଟନ କରାଯିବ । ସିୱାନ ପୌର ପରିଷଦ ଓ ଛପରା ପୌର ପରିଷଦ ଅଞ୍ଚଳରେ ଅମୃତ ଯୋଜନାରେ ନିର୍ମିତ ଜଳଯୋଗାଣ ପ୍ରକଳ୍ପର ଉଦ୍ଘାଟନ ହେବ । ଏହି ଦୁଇ ପ୍ରକଳ୍ପ ଦ୍ୱାରା ସ୍ଥାନୀୟ ଲୋକେ 24 ଘଣ୍ଟା ଶୁଦ୍ଧ ପାନୀୟ ଜଳ ପାଇପାରିବେ ।
ମୁଙ୍ଗେର ମହାନଗର ନିଗମରେ ଅମୃତ ଯୋଜନାରେ ମୁଙ୍ଗେର ଜଳଯୋଗାଣ ଯୋଜନାର ଶିଳାନ୍ୟାସ କରାଯିବ । ଏହି ପ୍ରକଳ୍ପ ଦ୍ୱାରା ମହାନଗର ନିଗମ ବାସିନ୍ଦାଙ୍କୁ ପାଇପ ପାଣି ଯୋଗାଣ କରାଯିବ । ସେହିପରି ଜମାଳପୁର ପୌର ପରିଷଦରେ ଅମୃତ ଯୋଜନା ଅନ୍ତର୍ଗତ ଜମାଳପୁର ଜଳଯୋଗାଣ ପ୍ରକଳ୍ପର ଶିଳାନ୍ୟାସ ହେବ ।
ନମାମି ଗଙ୍ଗେ ଯୋଜନା ଅନ୍ତର୍ଗତ ମୁଜାଫରପୁର ରିଭର ଫ୍ରଣ୍ଟ ବିକାଶ ଯୋଜନାର ଶିଳାନ୍ୟାସ କରାଯିବ । ଏହି ଯୋଜନାରେ ମୁଜାଫରପୁର ସହରର ତିନି ଘାଟ ର ବିକାଶ କରାଯିବ । ଶୌଚାଳୟ, ସୂଚନା କିଓସ୍କ, ଚେଞ୍ଜିଂ ରୁମ, ପାଥୱେ, ୱାଚ ଟାୱାର ଭଳି ମୌଳିକ ସୁବିଧା ରିଭରଫ୍ରଣ୍ଟରେ ଉପଲବ୍ଧ ହେବ । ଏହି ଘାଟଗୁଡ଼ିକରେ ଉପଯୁକ୍ତ ସୁରକ୍ଷା ବ୍ୟବସ୍ଥା, ସାଇନେଜ ଓ ପର୍ଯ୍ୟାପ୍ତ ଆଲୋକ ବ୍ୟବସ୍ଥା କରାଯିବ । ରିଭର ଫ୍ରଣ୍ଟ ବିକାଶ ଦ୍ୱାରା ପର୍ଯ୍ୟଟନକୁ ପ୍ରୋତ୍ସାହନ ମିଳିବା ସହ ଆଗାମୀ ଦିନରେ ଏହା ଆକର୍ଷଣର କେନ୍ଦ୍ର ବିନ୍ଦୁ ପାଲଟିବ ।
ରେଳ ମନ୍ତ୍ରଣାଳୟ
ରେଳବାଇ ପକ୍ଷରୁ ଲକଡାଉନ ସମୟରେ ଯାତ୍ରୀ ସୂଚନା ପ୍ରଦାନ ବ୍ୟବସ୍ଥା ଅବ୍ୟାହତ
• ପ୍ରଥମ ଦୁଇ ସପ୍ତାହରେ 2 ଲକ୍ଷରୁ ଅଧିକ ପ୍ରଶ୍ନର ଉତ୍ତର ହେଲ୍ପ ଲାଇନ, ସାମାଜିକ ଗଣମାଧ୍ୟମ ଓ ଇ-ମେଲ ଜରିଆରେ ଦିଆଯାଇଛି
• 1.85 ଲକ୍ଷ ପ୍ରଶ୍ନର ଉତ୍ତର ଲୋକଙ୍କୁ ପ୍ରତ୍ୟକ୍ଷଭାବେ ପ୍ରଦାନ କରାଯାଇଛି
• ନେସନାଲ ରେଳ ମଦଦ ହେଲ୍ପ ଲାଇନ 139 ଆହୋରାତ୍ର ସେବା ଯୋଗାଉଛି
ସମଗ୍ର ଦେଶରେ ଲକଡାଉନ ଲାଗୁ ହେବା ପରେ ରେଳ ଯାତ୍ରୀ, ମାଲ ପରିବହନକାରୀ ଓ ଅନ୍ୟାନ୍ୟ ନାଗରିକଙ୍କୁ ବିଭିନ୍ନ ସୂଚନା ଓ ସେମାନେ ପଚାରୁଥିବା ପ୍ରଶ୍ନର ଉତ୍ତର ରେଳବାଇ ପକ୍ଷରୁ ଆହୋରାତ୍ର ଯୋଗାଇଦିଆଯାଉଛି । ଏକ ଘଡିସନ୍ଧି ସମୟରେ ଲୋକଙ୍କୁ ସୂଚନା ସେବା ଯୋଗାଇ ସେମାନଙ୍କ ରେଳ ପରିବହନ ଓ ବ୍ୟବହାର ଜନିତ ଆବଶ୍ୟକତା ପୂରଣ କରିବାକୁ ଏହି ନିଷ୍ପତ୍ତି ନିଆଯାଇଛି । ଲକଡାଉନର ପ୍ରଥମ ଦୁଇ ସପ୍ତାହ ମଧ୍ୟରେ ବିଭିନ୍ନ କ୍ଷେତ୍ରରୁ ରେଳବାଇ ଅନୁସନ୍ଧାନକୁ 2,05,000 ପ୍ରଶ୍ନ ଆସିଥିଲା ଏବଂ ସେସବୁର ଉତ୍ତର ପ୍ରଦାନ କରାଯାଇଥିଲା ।
ରେଳଯାତ୍ରୀ ଓ ବ୍ୟବହାରକାରୀଙ୍କ ସୂଚନା ଆବଶ୍ୟକତାକୁ ଦୃଷ୍ଟିରେ ରଖି ରେଳବାଇ ତାହାର ଜାତୀୟ ସହାୟତା ବ୍ୟବସ୍ଥା ନେସନାଲ ରେଳ ମଦଦ ହେଲ୍ପ ଲାଇନକୁ ଆହୋରାତ୍ର ଚାଲୁ ରଖିଛି । ହେଲ୍ପ ଲାଇନ 138, 139 ସହିତ ସାମାଜିକ ଗଣମାଧ୍ୟମ, ଇ-ମେଲ ଯୋଗେ ବିଭିନ୍ନ ପ୍ରଶ୍ନର ଉତ୍ତର ପ୍ରଦାନ କରାଯାଉଛି । ପ୍ରଥମ ଦୁଇ ସପ୍ତାହ ମଧ୍ୟରେ ପ୍ରତ୍ୟକ୍ଷ ଭାବେ 1,85,000 ପ୍ରଶ୍ନର ଉତ୍ତର ରେଳ କର୍ମଚାରୀମାନେ ପ୍ରଦାନ କରିଛନ୍ତି ।
ଜିଓ ଫେନ୍ସ ଡିଷ୍ଟ୍ରିବ୍ୟୁଟେଡ ହେଲ୍ପ ଲାଇନ 138 ମାଧ୍ୟମରେ ସ୍ଥାନୀୟ ଭାଷାରେ ଲୋକଙ୍କୁ ସେମାନେ ପଚାରୁଥିବା ବିଭିନ୍ନ ପ୍ରଶ୍ନର ଉତ୍ତର ଦିଆଯାଉଛି । ଏହା ଲୋକଙ୍କ କାମରେ ଅଧିକ ଆସୁଛି । ଟ୍ଵିଟର ବ୍ୟତୀତ railmadad@rb.railnet.gov.in ଜରିଆରେ ମଧ୍ୟ ଲୋକଙ୍କୁ ବିଭିନ୍ନ ପ୍ରଶ୍ନର ଉତ୍ତର ଦିଆଯାଉଛି ।
ନିର୍ଦ୍ଦେଶକ ପାହ୍ୟାର ଅଧିକାରୀମାନେ ହେଲ୍ପ ଲାଇନ ପରିଚାଳନା କାର୍ଯ୍ୟର ତଦାରଖ କରୁଛନ୍ତି । ରେଳ ବାତିଲ ଯୋଗୁଁ ଅଗ୍ରୀମ ଟିକଟ କାଟିଥିବା ଲୋକଙ୍କ ଅର୍ଥ ଫେରସ୍ତ, ମାଲ ପରିବହନ ସଂକ୍ରାନ୍ତ ତଥ୍ୟ, ୱାଗନ ଓ ମାଲଗାଡିର ଉପଲବ୍ଧତା ବିଷୟରେ ଅନେକ ଲୋକ ପଚାରୁଥିବା ପ୍ରଶ୍ନର ଉତ୍ତର ଦିଆଯାଉଛି । ଲୋକଙ୍କୁ ସେମାନଙ୍କ ସୁବିଧା ଅନୁସାରେ ବିଭିନ୍ନ ଭାଷାରେ ସେମାନେ ପଚାରୁଥିବା ପ୍ରଶ୍ନର ଉତ୍ତର ସେମାନଙ୍କ ଭାଷାରେ ଅବିଳମ୍ଭେ ଦିଆଯାଉଛି । ରେଳବାଇର ଏହି ସେବାକୁ ଯାତ୍ରୀ ଓ ଅନ୍ୟାନ୍ୟ ମହଲ ପ୍ରଶଂସା କରୁଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସେପ୍ଟେମ୍ବର ୧୭ରେ ପ୍ରଧାନମନ୍ତ୍ରୀଙ୍କ ମଧ୍ୟପ୍ରଦେଶ ଗସ୍ତ
ଭାରତରୁ ବିଲୁପ୍ତ ହୋଇଯାଇଥିବା ହିଂସ୍ର ଚିତା କୁନୋ ଜାତୀୟ ଅଭୟରାଣ୍ୟରେ ଛଡ଼ାଯିବ
ଚିତା ପ୍ରକଳ୍ପ ଅଧୀନରେ
ନାମ୍ବିଆରୁ ଭାରତ ଆସିବ ଚିତା
ଏହା ହେଉଛି ବିଶ୍ୱରେ ପ୍ରଥମ ମହାଦେଶୀୟ ବୃହତ ହିଂସ୍ର ମାଂସାସୀ ପ୍ରାଣୀ ସ୍ଥାନାନ୍ତରଣ କାର୍ଯ୍ୟକ୍ରମ
ଭାରତକୁ ଚିତା ଅଣାଯିବା ଦ୍ୱାରା ଉନ୍ମୁକ୍ତ ଜଙ୍ଗଲ ଓ ତୃଣଭୂମି ବାତାବରଣର ପୁନରୁଦ୍ଧାର ହେବା ସହ ସ୍ଥାନୀୟ ଗୋଷ୍ଠୀଙ୍କ ଜୀବନଜୀବିକା ଉନ୍ନତ ହେବ
ପରିବେଶ ସୁରକ୍ଷା ଓ ବନ୍ୟପ୍ରାଣୀ ସଂରକ୍ଷଣ ନେଇ ପ୍ରଧାନମନ୍ତ୍ରୀଙ୍କ ପ୍ରତିବଦ୍ଧତା ସ୍ୱରୂପ ଏହା କରାଯାଉଛି
ପ୍ରଧାନମନ୍ତ୍ରୀ କରହଲ, ସେଓପୁର ଏସଏଚଜି ସମ୍ମିଳନୀରେ ମଧ୍ୟ ଯୋଗ ଦେବେ
ସହସ୍ରାଧିକ ମହିଳା ସ୍ୱୟଂ ସହାୟକ ଗୋଷ୍ଠୀ ସଦସ୍ୟ ଓ ଗୋଷ୍ଠୀ ପ୍ରତିନିଧି ସମ୍ମିଳନୀରେ ଯୋଗଦେବେ
ପ୍ରଧାନମନ୍ତ୍ରୀ ପିଏମ କୌଶଳ ବିକାଶ ଯୋଜନା ଅଧୀନରେ ଚାରିଟି ଦୁର୍ବଳ ଜନଜାତି ଗୋଷ୍ଠୀ କୌଶଳ କେନ୍ଦ୍ରର ମଧ୍ୟ ଉଦଘାଟନ କରିବେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସେପ୍ଟେମ୍ବର ୧୭ ତାରିଖ ଦିନ ମଧ୍ୟପ୍ରଦେଶ ଗସ୍ତରେ ଯିବେ । ପୂର୍ବାହ୍ନ ପ୍ରାୟ ୧୦ଟା ୪୫ ମିନିଟ ବେଳେ ପ୍ରଧାନମନ୍ତ୍ରୀ ଚିତାକୁ କୁନୋ ଜାତୀୟ ଉଦ୍ୟାନ ଭିତରକୁ ଛାଡିବେ । ତା ପରେ ପାଖାପାଖି ମଧ୍ୟାହ୍ନ ବାରଟା ବେଳକୁ ସେ ସ୍ୱୟଂସହାୟକ ଗୋଷ୍ଠୀ ସମ୍ମିଳନୀରେ ମହିଳା ସ୍ୱୟଂ ସହାୟକ ଗୋଷ୍ଠୀ ସଦସ୍ୟ ଓ ଗୋଷ୍ଠୀ ପ୍ରତିନିଧି ମାନଙ୍କ ସହିତ କରହଲ, ସେଓପୁରଠାରେ ଯୋଗଦେବେ ।
କୁନୋ ଜାତୀୟ ଉଦ୍ୟାନରେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀଙ୍କ ଦ୍ୱାରା କୁନୋ ଜାତୀୟ ଉଦ୍ୟାନକୁ ହିଂସ୍ର ଚିତା ଛଡାଯିବା ଭାରତୀୟ ହିଂସ୍ରପ୍ରାଣୀ ଓ ସେମାନଙ୍କ ବସତିକୁ ସଶକ୍ତ କରିବା ଦିଗରେ ଏକ ଉଦ୍ୟମ । ୧୯୫୨ ମସିହାରେ ଭାରତକୁ ଚିତା ଲୋପ ପାଇଯାଇଥିବା ଘୋଷଣା କରାଯାଇଥିଲା । ଛଡାଯିବାକୁ ଥିବା ଚିତାଗୁଡିକୁ ଚଳିତ ବର୍ଷ ପ୍ରାରମ୍ଭରେ ସ୍ୱାକ୍ଷରିତ ଏକ ବୁଝାମଣାପତ୍ର ଆଧାରରେ ନାମ୍ବିଆରୁ ଅଣାଯାଇଛି । ଚିତା ପ୍ରକଳ୍ପ ଅଧୀନରେ ଭାରତରେ ଚିତାଙ୍କୁ ପୁଣି ଛଡାଯାଉଛି । ଏହା ବିଶ୍ୱର ପ୍ରଥମ ଆନ୍ତଃ ମହାଦେଶୀୟ ହିଂସ୍ର ମାଂସାସୀ ପ୍ରାଣୀ ସ୍ଥାନାନ୍ତରଣ ପ୍ରକଳ୍ପ ।
ଚିତା ଛଡାଯିବା ଦ୍ୱାରା ଏହା ଭାରତର ଉନ୍ମୁକ୍ତ ଜଙ୍ଗଲ ଓ ତୃଣଭୂମି ବାତାବରଣ ପୁନରୁଦ୍ଧାରରେ ସହାୟକ ହେବ । ଏହା ଜୈବ ବିବିଧତାର ସଂରକ୍ଷଣ କରିବା ସହ ବାତାବରଣରେ ଜଳ ସୁରକ୍ଷା, ଅଙ୍ଗାରକାମ୍ଳ ବର୍ଜନ ଓ ମାଟିର ଆର୍ଦ୍ରତା ସଂରକ୍ଷଣ କରି ସମାଜ ପାଇଁ ହିତକାରକ ହେବ । ବନ୍ୟାପ୍ରାଣୀ ସଂରକ୍ଷଣ ସହ ପରିବେଶ ସୁରକ୍ଷା ନେଇ ପ୍ରଧାନମନ୍ତ୍ରୀଙ୍କ ପ୍ରତିବଦ୍ଧତା ଯୋଗୁଁ ସ୍ଥାନୀୟ ଜନସାଧାଣଙ୍କ ପରିବେଶ ପର୍ଯ୍ୟଟନ କାର୍ଯ୍ୟକଳାପ ବୃଦ୍ଧି ଓ ଜୀବିକାର୍ଜନ ସୁଯୋଗ ମଧ୍ୟ ବୃଦ୍ଧି ପାଇବ ।
ଏସଏଚଜି ସମ୍ମିଳନୀରେ ପ୍ରଧାନମନ୍ତ୍ରୀ
ସେଓପୁର, କରହଲଠାରେ ଆୟୋଜିତ ହେଉଥିବା ଏସଏଚଜି ସମ୍ମେଳନୀରେ ମଧ୍ୟ ପ୍ରଧାନମନ୍ତ୍ରୀ ଯୋଗଦେବ । ଏଥିରେ ସହସ୍ରାଧିକ ସ୍ୱୟଂସହାୟକ ଗୋଷ୍ଠୀ ମହିଳା ସଦସ୍ୟ ଗୋଷ୍ଠୀ ବ୍ୟକ୍ତିବିଶେଷ ଯୋଗ ଦେଇଛନ୍ତି । ଏହି ସମ୍ମେଳନୀରେ ଦୀନଦୟାଲ ଅନ୍ତୋଦୟ ଯୋଜନା-ଜାତୀୟ ଗ୍ରାମୀଣ ଜୀବିକା ମିଶନ ଅଧୀନରେ କାର୍ଯ୍ୟରତ ଏସଏଚଜି ସଦସ୍ୟ ଯୋଗଦାନ କରିବେ ।
ଏହି କାର୍ଯ୍ୟକ୍ରମରେ ପ୍ରଧାନମନ୍ତ୍ରୀ ମଧ୍ୟ ଚାରିଟି ଦୁର୍ବଳ ଜନଜାତି ଗୋଷ୍ଠୀଙ୍କ କୌଶଳ କେନ୍ଦ୍ର ପ୍ରଧାନମନ୍ତ୍ରୀ କୌଶଳ ବିକାଶ ଯୋଜନା ଅଧୀନରେ ଉଦଘାଟନ କରିବେ ।
ଡିଏୱାଇ-ଏନଆରଏଲଏମ ଗ୍ରାମୀଣ ଗରୀବ ପରିବାରଗୁଡିକ ଏସଏଚଜି ପର୍ଯ୍ୟାୟକ୍ରମେ ନେଇ ସେମାନଙ୍କ ଜୀବିକାର ବିକେନ୍ଦ୍ରୀକରଣ ଦ୍ୱାରା ସେମାନଙ୍କ ଆୟ ଓ ଜୀବନଧାରଣ ମାନ ବୃଦ୍ଧିରେ ସାହାଯ୍ୟ କରିଥାଏ । ଏହି ଅଭିଯାନ ଜରିଆରେ ମହିଳା ସ୍ୱୟଂ ସହାୟକ ଗୋଷ୍ଠୀ ସଦସ୍ୟମାନେ ମଧ୍ୟ ସଶକ୍ତ ହୋଇଥାନ୍ତି । ଘରୋଇ ହିଂସା, ମହିଳା ଶିକ୍ଷା ଓ ଅନ୍ୟାନ୍ୟ ଲିଙ୍ଗଗତ ବୈଷମ୍ୟ, ପୌଷ୍ଟିକତା, ପରିମଳ ଓ ସ୍ୱାସ୍ଥ୍ୟ କ୍ଷେତ୍ରରେ ସଚେତନତା ଓ ବ୍ୟାବହାରିକ ପ୍ରୟୋଗ ଦ୍ୱାରା ଏହି ସଶକ୍ତିକରଣ ସମ୍ଭବ ହୋଇଥାଏ ।
SM/DD
(
ପ୍ରତିରକ୍ଷା ମନ୍ତ୍ରଣାଳୟ
ନୂତନ ପିଢ଼ି ବାଲିଷ୍ଟିକ ମିସାଇଲ ‘ଅଗ୍ନି-ପି’ର ସଫଳ ପରୀକ୍ଷଣ
ପ୍ରତିରକ୍ଷା ଗବେଷଣା ଏବଂ ବିକାଶ ପରିଷଦ  ପକ୍ଷରୁ ନୂତନ ପିଢ଼ିର ବାଲିଷ୍ଟିକ କ୍ଷେପଣାସ୍ତ୍ର ‘ଅଗ୍ନି-ପି’ର ଆଜି ସଫଳ ପରୀକ୍ଷଣ ହୋଇଯାଇଛି । ଆଣବିକ କ୍ଷମତାସମ୍ପନ୍ନ ଏହି କ୍ଷେପଣାସ୍ତ୍ରକୁ ଓଡ଼ିଶା ତଟସ୍ଥିତ ଡକ୍ଟର ଏପିଜେ ଅବଦୁଲ କାଲାମ ଦ୍ୱୀପରୁ ପୂର୍ବାହ୍ନ ୧୧.୬ ମିନିଟରେ ପରୀକ୍ଷଣ କରାଯାଇଥିଲା । କ୍ଷେପଣାସ୍ତ୍ରର ଗତିବିଧି ନିରୀକ୍ଷଣ ଉଦେଶ୍ୟରେ ପୂର୍ବତଟ ସମୁଦ୍ରରେ ବିଭିନ୍ନ ଜାହାଜ ମୁତୟନ କରାଯାଇ ଏହାର ଟେଲି ଯୋଗାଯୋଗ ବ୍ୟବସ୍ଥା, ରାଡାର ବ୍ୟବସ୍ଥା, ବୈଦୁତିକ ଅପ୍ଟିକାଲ ଷ୍ଟେସନ ସହ ଯୋଗାଯୋଗ ଆଦିର ପରୀକ୍ଷଣ ହୋଇଥିଲା । କ୍ଷେପଣାସ୍ତ୍ରର ବକ୍ରମାର୍ଗ ଏବଂ ଅନ୍ୟାନ୍ୟ ଔପଚାରିକତାର ମଧ୍ୟ ପରୀକ୍ଷଣ ହୋଇଥିଲା । ଏହାର ବକ୍ରଗତି ଏବଂ ଗତିବିଧି ସମ୍ପର୍କିତ ତଥ୍ୟ ଅତି ଉଚ୍ଚମାନର ତଥା ନିର୍ଭୁଲ ଥିଲା । ‘ଅଗ୍ନି-ପି’ରେ ଦୁଇ ସ୍ତରୀୟ ଜାଳେଣୀ ବ୍ୟବସ୍ଥା ଏବଂ ଦୁଇଟି ଅତିରିକ୍ତ ଯାତ୍ରା ପଥ ପରିଚାଳନା ବ୍ୟବସ୍ଥା ଖଞ୍ଜାଯାଇଛି । ଦ୍ୱିତୀୟ ପରୀକ୍ଷାରେ ଏହା ଅତ୍ୟନ୍ତ ନିର୍ଭରଶୀଳ ଥିବା ତଥା ଅତ୍ୟାଧୁନିକ ବୈଷୟିକ କୌଶଳର ପ୍ରୟୋଗ କ୍ଷେତ୍ରରେ ସଫଳ ହୋଇଥିବା ଜଣାପଡ଼ିଛି । ଏହି ପରୀକ୍ଷଣର ଉଚ୍ଚମାନର ସଫଳତା ଯୋଗୁଁ ପ୍ରତିରକ୍ଷା ମନ୍ତ୍ରୀ ଶ୍ରୀ ରାଜନାଥ ସିଂହ ଡିଆରଡିଓକୁ ଶୁଭେଚ୍ଛା ଜଣାଇବା ସହ ଖୁସି ବ୍ୟକ୍ତ କରିଛନ୍ତି । ପ୍ରତିରକ୍ଷା ଗବେଷଣା ଏବଂ ଉନ୍ନୟନ ବିଭାଗର ସଚିବ ତଥା ଡିଆରଡିଓର ଅଧ୍ୟକ୍ଷ ଡକ୍ଟର ସତୀଶ ରେଡ୍ଡି ବୈଜ୍ଞାନିକମାନଙ୍କ ସଫଳତାର ପ୍ରଶଂସା କରିଛନ୍ତି । ଗୋଟିଏ କ୍ୟାଲେଣ୍ଡର ବର୍ଷରେ ଦୁଇଟି ସଫଳ ପରୀକ୍ଷଣ ହୋଇପାରିଥିବାରୁ ସେ ବୈଜ୍ଞାନିକମାନଙ୍କୁ ଶୁଭେଚ୍ଛା ଜଣାଇଛନ୍ତି ।
SSD / MB
(Visitor Counter : 215
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶ୍ରୀ ସୁନ୍ଦରଲାଲ ବହୁଗୁଣାଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ବିଶିଷ୍ଟ ପରିବେଶବିତ ଶ୍ରୀ ସୁନ୍ଦରଲାଲ ବହୁଗୁଣାଙ୍କ ବିୟୋଗରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଶୋକ ବ୍ୟକ୍ତ କରିଛନ୍ତି ।
ଏକ ଟ୍ଵିଟ୍ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି, “ଶ୍ରୀ ସୁନ୍ଦରଲାଲ ବହୁଗୁଣା ଜୀଙ୍କ ଦେହାନ୍ତ ଆମ ରାଷ୍ଟ୍ର ପାଇଁ ଏକ ଅପୂରଣୀୟ କ୍ଷତି । ପ୍ରକୃତି ସହିତ ସୁସମ୍ପର୍କରେ ଏକାଠି ବଞ୍ଚିବାର ଆମର ଶତାବ୍ଦୀ ପୁରୁଣା ପରମ୍ପରାକୁ ସେ ଉଦଜୀବିତ କରିଥିଲେ । ତାଙ୍କର ସରଳ ଏବଂ ଆଦର୍ଶ ଜୀବନକୁ କଦାପି ଭୁଲି ହେବ ନାହିଁ । ତାଙ୍କ ପରିବାର ଏବଂ ଅସଂଖ୍ୟ ପ୍ରଶଂସକଙ୍କୁ ମୋର ସମବେଦନା । ଓମ୍ ଶାନ୍ତି” ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପାହାଡ଼ିଆ ରାଜ୍ୟରେ ବିକାଶ ପାଇଁ ନାଗରିକଙ୍କ ପ୍ରତିକ୍ରିୟାକୁ ସେୟାର କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭାରତର ପାହାଡ଼ିଆ ରାଜ୍ୟଗୁଡିକର ବିକାଶ ଉପରେ ନାଗରିକଙ୍କ ପ୍ରତିକ୍ରିୟାକୁ ସେୟାର କରିଛନ୍ତି । ପ୍ରଧାନମନ୍ତ୍ରୀ ମନ୍ତବ୍ୟ ଦେଇଛନ୍ତି ଯେ ପାହାଡ଼ିଆ ରାଜ୍ୟଗୁଡ଼ିକର ବିକାଶର ଉଜ୍ଜ୍ୱଳ ଆଲୋକ ହେବାର ସାମର୍ଥ୍ୟ ରହିଛି ।
ଜଣେ ନାଗରିକଙ୍କ ଟୁଇଟକୁ ଉଦ୍ଧୃତ କରି ପ୍ରଧାନମନ୍ତ୍ରୀ ଟୁଇଟ କରିଛନ୍ତି;
“ମୁଁ ସର୍ବଦା ବିଶ୍ୱାସ କରେ - ପାହାଡର ଯୌବନ ଏବଂ ପାହାର ପାଣି ପାହାଡର କାମରେ ଆସିବା ଆବଶ୍ୟକ ।
ଆମର ପାହାଡିଆ଼ ରାଜ୍ୟଗୁଡ଼ିକ ବିକାଶର ଉଜ୍ଜ୍ୱଳ ଆଲୋକବର୍ତ୍ତିକା ହେବାର ସାମର୍ଥ୍ୟ ରହିଛି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜାମ୍ମୁ ଏବଂ କାଶ୍ମୀର ସୁନ୍ଦର ଅଟେ ଏବଂ ଟ୍ୟୁଲିପ ଋତୁରେ ଏହା ଆହୁରି ଅଧିକ ସୁନ୍ଦର : ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ଜାମ୍ମୁ ଏବଂ କାଶ୍ମୀର ସୁନ୍ଦର ଅଟେ ଏବଂ ଟ୍ୟୁଲିପ ଋତୁରେ ଏହା ଆହୁରି ଅଧିକ ସୁନ୍ଦର ।
ଶ୍ରୀନଗରର ଡାଲ ହ୍ରଦ ନିକଟରେ ଥିବା ଜାବରୱାନ ରେଞ୍ଜର ପାଦଦେଶରେ ଅବସ୍ଥିତ ଟ୍ୟୁଲିପ ଉଦ୍ୟାନର ଫୁଲ ଫୁଟିବା ବିଷୟରେ ଶ୍ରୀନଗର ଜିଲ୍ଲା ପ୍ରଶାସନର ଟୁଇଟ୍ର ଉତ୍ତରରେ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଜାମ୍ମୁ ଏବଂ କାଶ୍ମୀର ସୁନ୍ଦର ଅଟେ ଏବଂ ଟ୍ୟୁଲିପ ଋତୁରେ ଏହା ଆହୁରି ଅଧିକ ସୁନ୍ଦର ।”
HS
(